Camilla Sørensen vinder første afdeling af Dansk Grand Prix I finalen, der blev spillet søndag eftermiddag, vandt Camilla 21-7, 24-22 over turneringens overraskelse, Maria Herskind, Højbjerg. VEB-spilleren afgav et enkelt sæt i turneringen. Det skete i semifinalen, hvor hun besejrede Karina Jørgensen, Lillerød, 21-8, 16-21, 21-11. VEB havde endnu en spiller i finalen. Det var i herredouble, hvor Thomas Røjkjær iger danner par med Tommy Sørensen, Horsens. Desværre tabte Røjkjær og Sørensen 14-21, 17-21 til Gentofte-parret Martin Delfs og Mikkel Delbo Larsen. Røjkjær og Sørensen var seedet til semifinalerne, men her slog de overraskende Kasper Henriksen, Aarhus Elite Badminton, og Christan Skovgaard, Gentofte. Det skete endda sikkert i to sæt: 21-15, 21-12. I herresingle nåede VEB's Kristian Nielsen kvartfinalerne efter sejre over Leon Roy Aabenhus, Horsens, og Jacob Damgaard, Triton Aalborg. Kristian tabte til Hans-Kristian Vittinghus, Greve.

Referat:
Camilla Sørensen, Vendsyssel Elite Badminton, strøg helt til tops i damesingle i første afdeling af Dansk Grand Prix, der i weekenden samlede store dele af den danske elite i Århus.